

**(สำเนาคู่ฉบับ)**

ที่ มท 0816.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

## มิถุนายน 2568

เรื่อง ขอความอนุเคราะห์ประชาสัมพันธ์กิจกรรมสัมมนาเครือข่าย “สร้างโอกาสและต่อยอดการพัฒนาคุณภาพ  
 สถานศึกษาด้วยผลประเมินของ สมศ.”

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานรับรองมาตรฐานและประเมินคุณภาพการศึกษา (องค์การมหาชน)   
 ที่ มศ 0004/(ว) 969 ลงวันที่ 4 มิถุนายน 2568 จำนวน 1 ฉบับ  
   
 ด้วยกรมส่งเสริมการปกครองท้องถิ่น ได้รับแจ้งจากสำนักงานรับรองมาตรฐานและประเมินคุณภาพการศึกษา (องค์การมหาชน) ว่า ได้จัดให้มี “โครงการการขับเคลื่อนเครือข่ายส่งเสริมการนำผลประเมินไปใช้พัฒนาคุณภาพสถานศึกษา” ประจำปีงบประมาณ พ.ศ. 2568 เพื่อส่งเสริมและสนับสนุนความร่วมมือจากภาคีเครือข่ายด้านการศึกษาที่มีความประสงค์เข้าร่วมขับเคลื่อนการพัฒนาและยกระดับคุณภาพการศึกษาอย่างเป็นรูปธรรม ด้วยการนำผลการประกันคุณภาพภายนอก สมศ. ไปใช้วางแผนพัฒนาสถานศึกษาอย่างจริงจัง เหมาะสมและต่อเนื่อง ในการนี้ เพื่อสนับสนุนและส่งเสริมให้บุคลากรในสถานศึกษา ได้เพิ่มเติมความรู้เกี่ยวกับแนวทางนำผลการประกันคุณภาพภายนอกไปใช้เพื่อการพัฒนาและยกระดับคุณภาพสถานศึกษา จึงขอความอนุเคราะห์ประชาสัมพันธ์ให้บุคลากรในสำนักงานส่งเสริมการปกครองท้องถิ่นจังหวัด องค์กรปกครองส่วนท้องถิ่นต้นสังกัด และสถานศึกษาที่จัดการศึกษาระดับการศึกษาปฐมวัย และระดับการศึกษาขั้นพื้นฐาน เข้าร่วมกิจกรรมสัมมนาเครือข่าย “สร้างโอกาสและต่อยอดการพัฒนาคุณภาพสถานศึกษาด้วยผลประเมินของ สมศ.” ในวันอังคารที่   
17 มิถุนายน 2568 เวลา 08.00 - 15.30 น. เผยแพร่สัญญาณภาพและเสียงผ่านสื่อสังคมออนไลน์ [www.facebook.com/ONESQA](http://www.facebook.com/ONESQA%20ทั้)

กรมส่งเสริมการปกครองท้องถิ่นพิจารณาแล้วเห็นว่า เพื่อให้บุคลากรที่รับผิดชอบงานด้านการศึกษาของสำนักงานส่งเสริมการปกครองท้องถิ่นจังหวัด ครู และบุคลากรทางการศึกษาสังกัดองค์กรปกครองส่วนท้องถิ่นได้รับความรู้เพิ่มเติมความรู้เกี่ยวกับแนวทางการนำผลการประกันคุณภาพภายนอกไปใช้เพื่อการพัฒนาและยกระดับคุณภาพสถานศึกษา ประจำปีงบประมาณ พ.ศ. 2568 จึงขอความร่วมมือจังหวัดดำเนินการ ดังนี้

1. มอบหมายบุคลากรที่รับผิดชอบงานด้านการศึกษาของสำนักงานส่งเสริมการปกครองท้องถิ่นจังหวัดเข้าร่วมกิจกรรมสัมมนาเครือข่าย “สร้างโอกาสและต่อยอดการพัฒนาคุณภาพสถานศึกษา  
ด้วยผลประเมินของ สมศ.” ในวันอังคารที่ 17 มิถุนายน 2568 เวลา 08.00 - 15.30 น. เผยแพร่สัญญาณภาพและเสียงผ่านสื่อสังคมออนไลน์ [www.facebook.com/ONESQA](http://www.facebook.com/ONESQA%20ทั้)

/2. แจ้งองค์กร ...

- 2 -

2. แจ้งองค์กรปกครองส่วนท้องถิ่นมอบหมายบุคลากรในสังกัดเข้าร่วมกิจกรรม และแจ้งสถานศึกษาระดับการศึกษาปฐมวัย และระดับการศึกษาขั้นพื้นฐาน มอบหมายครู หรือบุคลากรทางการศึกษาเข้าร่วมกิจกรรม ตามข้อ 1

ทั้งนี้ ขอให้ผู้ที่ประสงค์เข้าร่วมกิจกรรมส่งแบบตอบรับผ่าน QR Code หรือ <https://forms.gle/oL3jHToaAPCJGcuN7> ภายในวันจันทร์ที่ ๑๖ มิถุนายน ๒๕๖๘ รายละเอียดปรากฏตาม QR Code ท้ายหนังสือนี้

จึงเรียนมาเพื่อโปรดพิจารณา

## ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. 02-241-9000 ต่อ 5314

ไปรษณีย์อิเล็กทรอนิกส์ : [saraban@dla.go.th](mailto:saraban@dla.go.th)

ผู้ประสานงาน นางสาวจรัสวรรณ ชื่นสวัสดิ์ โทร. 09 4961 9516

**รูปภาพประกอบด้วย แบบแผน, สี่เหลี่ยม, พิกเซล

เนื้อหาที่สร้างโดย AI อาจไม่ถูกต้อง**

**https://bit.ly/43HmX2h**

ร.อสถ. ................................

ผอ.กศ. ...............................

ผอ.กง.สศ. ..........................

หน.ฝ.มป. ...........................

จนท. ..................................